Oh häda, oh häda! Alustasin fotojahti eri satikatele, kuid määrajat pole. Vaimustus on küll suur peal, sest juulikuus elu aias keeb, kuid kes nad kõik on? Olen läbi käinud kõik Eesti suuremad  raamatupoodideketid, kuid kuskil ei ole tõhusat raamatut putukate kohta. "Euroopa putukad" on läbi müüdud ja juurde ei paista neid tulevat. Antikvariaatides seda ka veel ei leia. Putukatest on raamatuid ainult lastele. Taime-, looma-, kalamäärajaid on küll igal pool, miks siis ei ole putukate omi? Kas tõesti on põhjuseks vähene huvi? Ei tahaks uskuda. Võimalus on veel raamatukogust võtta, kuid Veriora raamatukogus on olukord umbes sama, mis poodideski - ainult lastele. Ja määraja võiks ikka endal kortsutada olla. Kui  keegi teab, kust ma saaks tõhusat putukaraamatut, andke aga teada!